Source: http://www.rugby.ro/cristi-podea-s-a-intors-la-baia-mare-15323.html
Timestamp: 2020-01-22 09:27:31+00:00

Document:
Cristi Podea s-a intors la Baia Mare
Rugby.ro » Cluburi & Echipe » Cristi Podea s-a intors la Baia Mare
Scris la 17 Nov. 2010
Fostul international Cristian Podea va juca din nou la formatia din Baia Mare. Mijlocasul la gramada al Timisoarei a decis sa se intoarca la echipa de unde plecase in 2009 dupa ce baimarenii au ramas fara Florin Eva, plecat in Italia. Un alt transfer al baimarenilor este Andrei Ursache, fratele lui Vali Ursache recent transferat in Franta. Oficialii formatiei baimarene au anuntat ca mai pregatesc doua transferuri in perioada urmatoare. Pana atunci, Baia Mare va juca in Supercupa Europei Centrale si de Est, un trofeu care se va decerna pentru prima oara. Adversara le va fi Nada Split, campioana Croatiei. Meciul din Croatia va avea loc sambata, 20 noiembrie, de la ora 14:00 (15:00 - ora Romaniei), iar in Baia Mare cele doua echipe vor juca o saptamana mai tarziu, pe 27 noiembrie.
Dupa ce au cucerit pentru a doua oara consecutiv titlul de campioni nationali, doi jucatori de la CSM Stiinta Baia Mare au plecat de la echipa numarul 1 din Romania. Este vorba despre Florin Eva, care, din cate au lasat sa se inteleaga oficialii CSM Stiinta Baia Mare, s-a lasat condus de inima spre... Italia, renuntand la cariera sportiva. Si este vorba despre Valentin Ursache, care s-a transferat la echipa de liga a doua Pays d'Aix RC, din localitatea Aix-en-Provence, din sudul Frantei, o echipa care isi doreste promovarea in prima liga.
Doi au plecat, doi au si venit la echipa campioana. Este vorba despre Cristian Podea, mijlocas la gramada, in cazul acestuia fiind vorba despre o revenire la CSM Stiinta Baia Mare (de unde a plecat in februarie 2009), respectiv despre Andrei Ursache, fratele lui Valentin, jucator de linia intai. Ambele transferuri se fac dinspre echipa timisoreana.
"Am pierdut doi jucatori. Ursache a plecat in Franta, la o ehipa de liga a doua, care are obiectiv promovarea. Pentru clubul din Baia Mare este o mandrie si sper, personal, sa-l vad pe Vali Ursache jucand intr-un an-doi in prima liga. Mi-a spus sa va transmit ca au fost cei mai frumosi ani din activitatea lui de sportiv anii petrecuti in Baia Mare. Eva a plecat din motive numai de el stiute... Sentimentale. A renuntat la cariera sportiva. Noua ne pare rau. A fost optiunea lui, nu s-a certat cu nimeni", a declarat Calin Matei, presedintele CSM Stiinta Baia Mare, acesta mentionand ca, pana in primavara, sunt preconizate alte doua transferuri spre echipa campioana.
"Pe majoritatea baietilor din echipa ii cunosc, ne stim de foarte multi ani: si ca adversari, si ca si coechipieri. M-am reintegrat in aceasta mare familie a rugby-ului romanesc, si anume echipa din Baia Mare. Eu am plecat inainte sa se castige titlul de campioana, titlu care sper sa ramana tot aici si la anul. De doi ani de zile capitala rugby-ului romanesc s-a mutat in Baia Mare. Si sa speram ca o sa ramana tot aici", a mentionat Cristian Podea.
"In primul rand am venit aici pentru a castiga campionatul. In al doilea rand , am dorit sa ajung la o echipa puternica, ca sa cresc si eu in valoare", a declarat Andrei Ursache.
Cei doi jucatori noi ai CSM Stiinta Baia Mare au deja... "buletin" de Baia Mare si, dupa declaratia antrenorului Eugen Apjok, vor debuta pentru campioana la finele acestei saptamani, cu prilejul meciului tur din Croatia, pe care CSM Stiinta il va disputa in compania echipei Nada Split, in Supercupa Europei Centrale si de Est.
Ramona Ioana Pop - emaramures.ro

References: CSM 
 CSM 
 CSM 
 CSM 
 CSM 
 CSM